— Скідваць з рахункаў кансультаванне бацькоў на аснове вынікаў прафесійнай дыягностыкі вучняў ні ў якім разе нельга, — заўважае Вольга Каробчыц. — Як немагчыма пакідаць па-за ўвагай яшчэ адзін момант — адназначнае настройванне на поспех, што асабліва тычыцца хлопцаў і дзяўчат з невысокай самаацэнкай. Калі выпускнік думае, што пасля заканчэння школы паступіць не атрымаецца, то верагоднасць, што так і здарыцца на самай справе, на жаль, вялікая. Трэба верыць у свае сілы і ў рэалізацыю ўласнага прафесійнага плана, праяўляць настойлівасць, а таксама разумець, што нават у выпадку няўдачы нічога страшнага не здарыцца і што другая спроба ёсць заўсёды.